Mange forbinder promenadekonsertene med nettopp Last night, selv om denne kvelden er forskjellig fra resten av konsertserien. Publikum stiller med flagg og utkledninger, konfetti, ansiktsmaling og ballonger. Tradisjonelt finner konserten sted andre søndagen i september, og de senere år er andre halvdel av konserten blitt direktekringkastet til en rekke land. Konserten inneholder populære klassiske stykker og mot slutten spilles patriotiske britiske sanger. Publikum forventer nå fantasi over britiske sjøsanger av Sir Henry Woods med "Rule Britannia" og sekvensen inneholder Edward Elgars Pomp & Circumstance Marsj nr. 1, der publikum synger med på "Land of Hope and Glory". Konserten avsluttes med Hubert Parrys Jerusalem (over et dikt av William Blake), og "God Save the Queen". Publikum tar avskjed med allsang på "Auld Lang Syne" mens salen holder hender (uten at det står i programmet).